open-index/open-wikipedia-markdown huggingface dataset:
Iso Tiilijärvi

**Iso Tiilijärvi**  on järvi Päijät-Hämeen Hollolassa Tiirismaalla, Tiilijärven ja Tiilikankaan lähellä.

## Maantietoa
Järven pinta-ala on 51 hehtaaria, ja se on 1,3 kilometriä pitkä ja 650 metriä leveä. Se sijaitsee ensimmäisellä Salpausselällä Tiirismaan luonnonsuojelualueen länsipuolella. Iso Tiilijärvi rajoittuu Rätäksuon alueeseen lännessä ja Soisalmensuohon kaakossa. Pohjoisrannalla on Tiirismäki, jonka laella on Tiirismaan radio- ja tv-masto. Järvellä ei ole kartan mukaan saaria, ja sen suurin syvyys on 15 metriä järven luoteispäässä. Rantaviivan pituus on 3,7 kilometriä. Rannoilla sijaitsee joitakin omakotitaloja ja vapaa-ajan asuntoja. Järven luoteispäässä on vedenottamo.

## Luontoarvoja
### Yleistä
Iso Tiilijärvi on oligotrofinen järvi, jonka vesi on poikkeuksellisen kirkasta niukkaravinteisuutensa vuoksi. Järvien vesi on pääasiassa pohjavettä, joka on peräisin Ensimmäisestä Salapausselästän harjusta ja joka tihkuu järven pohjasta esiin. Veden näkösyvyys on useita metrejä. Järvellä on taipumus happamoitua, mitä on torjuttu kalkitsemisella vuonna 1979. Iso-Tiilijärvi on lahtelaisten sukeltajien lähisukelluskohde. Sitä käytetään myös biologian opetuksessa. Kalastusoikeudet kuuluvat Vesalan kalastuskunnalle.

### Salapausselkä Geopark
Iso-, Keski- ja Vähä Tiilijärvi on otettu mukaan Salpausselkä Geoparkin suositeltuihin vierailukohteisiin. Järviä kiertää metsäpolut, jotka käyvät järven rannoilla. Rannassa sijaitsee levähdyspaikka ja uimaranta. Järven itäranta on suojeltua suomaata, jonka ylittää metsäpolkujen verkostoon kuuluvat pitkospuut.

## Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Vesijärven valuma-alueella (14.24), jonka Kotojärven valuma-alueeseen (14.244) järvi kuuluu. Järven vedenpinnan korkeus on 144,0 metriä mpy. Siihen laskee ainoana järvenä Keski-Tiilijärvi. Järven laskuoja Kiisoja lähtee vedenottamon läheltä järven luoteisosasta ja se laskee 2,3 kilometrin päässä Kutajärveen. Ojalle tulee pudotusta 62 metriä.

## Lähteet
Sadhana

**Sadhana Shivdasani** (2. syyskuuta 1941 Karachi – 25. joulukuuta 2015 Mumbai) oli intialainen näyttelijä. Hän syntyi Karachissa, mutta muutti perheineen Bombayhin (nykyiseen Mumbaihin) Intian jaon yhteydessä 1940-luvun lopulla.

Sadhana oli uransa huipulla 1960-luvulla, jolloin hän esiintyi päärooleissa useissa tunnetuissa elokuvissa. Hän kuului aikansa tyyli-ikoneihin ja hänen kampauksensa tunnetaan edelleen nimellä *”Sadhana cut”*. Hänelle myönnettiin International Indian Film Academyn palkinto elämäntyöstä vuonna 2002.

Sadhana meni naimisiin R. K. Nayyarin kanssa vuonna 1966. Nayyar kuoli vuonna 1995.

## Valikoitu filmografia
* *[[Love In Simla]]* (1960)
* *[[Parakh]]* (1960)
* *[[Hum Dono]]* (1961)
* *[[Ek Musafir Ek Hasina]]* (1962)
* *[[Mere Mehboob]]* (1963)
* *[[Woh Kaun Thi]]* (1964)
* *[[Raaj Kumar (elokuva)|Raaj Kumar]]* (1964)
* *[[Waqt (vuoden 1965 elokuva)|Waqt]]* (1965)
* *[[Arzoo]]* (1965)
* *[[Mera Saaya]]* (1966)
* *[[Intequam]]* (1969)
* *[[Ek Phool Do Mali]]* (1969)
* *[[Geeta Mera Naam]]* (1974)

## Lähteet

## Aiheesta muualla
Mariana Dimitrova

**Mariana Dimitrova** (28. toukokuuta 1954 – 1. kesäkuuta 2005) oli bulgarialainen näyttelijä. Hän loi kotimaassaan menestyksekkään uran, jonka hän aloitti nuorella aikuisiällään.

Vuodesta 1997 Yhdysvalloissa asunut Dimitrova teki 51-vuotiaana itsemurhan hyppäämällä ikkunasta San Diegossa, Kaliforniassa. Kyseessä oli hänen toinen yrityksensä.

Kotimaansa ulkopuolella Dimitrova teki vierailevan esiintymisen televisiosarjassa *[[Mullan alla]]* (*Six Feet Under*).

## Lähteet

## Aiheesta muualla
*
Pyhäniemi

**Pyhäniemi** on Hollolan kylä, kirkonkylän itäpuolella Hollolan rantatien varrella. Siellä on Pyhäniemen kartano, peruskoulun ensimmäiset luokat 1-4 sekä Kotomäki-niminen vapaa-ajan asuntoalue. Niemi sijaitsee Vesijärven rannalla.

Pyhäniemessä on toiminut myös Pyhäniemen vanhainkoti, minkä läheisyydessä toimii nuorisokoti. Entisen Pyhäniemen vanhainkodin eteläpihan lämpökeskuksen eteläpuolella on rannoiltaan ruohottuneen Kutajärven lintutorni.  Pyhäniemen vanhainkoti peruskorjauksen jälkeen suljettiin Etelä-Suomen aluehallintoviraston vaatimuksesta, koska huonejakoon liittyvät lisätyöt olisivat tulleet kalliiksi. Asukkaat on ohjattu pääasiassa Päijät-Hämeen hyvinvointikuntayhtymän Jalmari-kotiin Lahden kaupungin Jalkarantaan. Vanhainkodin vuosikymmeninen toiminta päättyi maaliskuun puolessa välissä 2017. 

## Pyhäniemen koulu
Pyhäniemen koulu on Hollolan kirkonkylän lähialueen suurempi koulu, minkä vuoksi Hollolan vanhinta, vuonna 1867 perustettua Uskilan koulua on ajoittain esitetty lakkautettavaksi. Se lakkautettiin ja oppilaat ohjattiin Pyhäniemen kouluun. Entisen Uskilan koulun tiloihin tuli Ravuri Oy ylläpitämään päivätoimintaa 2016.  

## Lentokenttä
Pyhäniemelle perustettiin vuonna 1940 Hollolan Pyhäniemen lentokenttä.

## Lähteet
Veikko Uusimäki

**Veikko Johannes Uusimäki** (26. tammikuuta 1921 Kurikka – 25. toukokuuta 2008 Helsinki) oli suomalainen näyttelijä ja teatterineuvos. Hän näytteli yhteensä 25 elokuvassa. Hän myös toimi Yleisradion teatteripalveluiden johtajana vuosina 1973–1987.

Uusimäki sai Pro Finlandia -mitalin vuonna 1973.

Veikko Uusimäen tytär on radio- ja tv-toimittaja Inari Uusimäki.

## Valikoitu filmografia
**[[Synnin jäljet]]* (1946)
**[[Naiskohtaloita]]* (1947)
**[[Kultamitalivaimo]]* (1947)
**[[Täyttyviä toiveita]]* (1948)
**[[Laitakaupungin laulu]]* (1948)
**[[Haaviston Leeni]]* (1948)
**[[Serenaadiluutnantti]]* (1949)
**[[Prinsessa Ruusunen (vuoden 1949 elokuva)|Prinsessa Ruusunen]]* (1949)
**[[Maija löytää sävelen]]* (1950)
**[[Kaunis Veera eli Ballaadi Saimaalta]]* (1950)
**[[Rovaniemen markkinoilla]]* (1951)
**[[Komppanian neropatit]]* (1952)
**[[Tuntematon sotilas (vuoden 1955 elokuva)|Tuntematon sotilas]]* (1955)
**[[Juha (vuoden 1956 elokuva)|Juha]]* (1956)
**[[Vodkaa, komisario Palmu]]* (1969)
**[[Miniä (televisiosarja)|Miniä]]* (1973, tv-sarja, dramatisointi ja ohjaus)
**[[Luottamus (elokuva)|Luottamus]]* (1976)
**[[Natalia (elokuva)|Natalia]]* (1979)
**[[Hirtettyjen kettujen metsä (elokuva)|Hirtettyjen kettujen metsä]]* (1986)
**[[Ariel (elokuva)|Ariel]]* (1988)
**[[Suolaista ja makeaa]]* (1995)
**[[Säädyllinen murhenäytelmä (elokuva)|Säädyllinen murhenäytelmä]]* (1998)

## Lähteet

## Aiheesta muualla
* Veikko Uusimäen muistokirjoitus Helsingin Sanomissa
* 
*
Fasis

**Fasis** (, ) voi viitata seuraaviin:

* Rioni, antiikin Fasis, joki Länsi-Georgiassa
* Fasis, antiikin aikainen kaupunki Kolkhiissa Fasisjoen suistoalueella
* *[[Phasis (suku)|Phasis]]*, perhossuku
Leslie Grantham

**Leslie Michael Grantham** (30. huhtikuuta 1947 Camberwell, Lontoo – 15. kesäkuuta 2018 Kensington, Lontoo) oli brittiläinen näyttelijä. Palvellessaan nuorena armeijassa Saksassa hän sai elinkautisen vankeusrangaistuksen paikallisen taksikuskin murhasta. Grantham opiskeli ennen armahdustaan näyttelemisen taidon – hän esiintyi sittemmin ”Dirty” Den Wattsin roolissa televisiosarjassa *[[EastEnders]]* vuosina 1985–1989 ja 2003–2005. Sen lisäksi hän esiintyi muun muassa *[[Doctor Who]]ssa*. 

Grantham joutui vuonna 2004 seksiskandaaliin läheteltyään itsestään pornograafista materiaalia internetiin. Hän ajautui skandaalin seurauksena masennukseen ja itsemurhayrityksiin. Hän julkaisi omaelämäkertateoksen *Life and Other Times* (2006).

Granthamin ja hänen puolisonsa Janen poika kärsivät Downin oireyhtymästä.

## Lähteet

## Aiheesta muualla
*
Antero Puranen

**Heikki Antero Puranen** (s. 8. marraskuuta 1952 Tervo) on suomalainen keihäänheittäjä.

Puranen sijoittui Prahan EM-kisoissa 1978 13:nneksi ja Moskovan olympialaisissa 1980 viidenneksi. Vuoden 1979 Universiadeissa hän sijoittui neljänneksi. Hän heitti ennätystuloksensa 92,74 m vuonna 1979 ja oli tuon vuoden maailmantilastossa Pentti Sinersaaren jälkeen toisena. Hän on kaikkien aikojen seitsemäs suomalainen 90 metriä ylittänyt keihäänheittäjä.

Seuratasolla Puranen edusti Tervon Urheilijoita. Hän voitti Suomen mestaruuden vuonna 1978 ja SM-pronssia vuonna 1980. Pihtiputaan Keihäskarnevaalit hän voitti vuosina 1978–1980. Purasen ura päättyi olkapäävammaan vuonna 1981. Hänen valmennettaviinsa on kuulunut muun muassa Antti Ruuskanen.

## Saavutukset
*Olympialaisissa viides sija 1980
*EM-kisoissa 13. sija 1978
*Suomen mestari 1978
*SM-pronssia 1980

## Lähteet
* 
* 
### Viitteet
Qele Qele

**Qele Qele** () on Sirushon kappale, jolla hän edusti Armeniaa vuoden 2008 Eurovision laulukilpailussa. Se sijoittui viisufinaalissa neljänneksi 199 pisteellä. Semifinaalissa sijoitus oli toinen 139 pisteellä.

## Tausta
Sirusho on sanoittanut kappaleen itse ja sen säveltäjä sekä tuottaja on H.A. Der-Hovagimian. Kappaleen nimi ”Qele Qele” on keskiaikainen fraasi, joka tarkoittaa ”kävellä” tai ”marssia”, mutta nykykielessä sen merkitys on ”mennään” tai ”tule mukaan”.

### Valinta euroviisuedustuskappaleeksi
Sirusho julkistettiin Armenian kolmanneksi euroviisuedustajaksi 15. marraskuuta 2007. Kappaleita hänelle etsittiin julkisella haulla, joista raati valitsi muutaman vaihtoehdon yleisön päätettäväksi. ”Qele Qele” valittiin edustuskappaleeksi 8. maaliskuuta 2008 neljän ehdokaslaulun karsinnassa, jonka se voitti ylivoimaisesti saatuaan 87 prosenttia äänistä. 

## Eurovision laulukilpailussa

Tammikuussa 2008 Armenia arvottiin esiintymään vuoden 2008 Eurovision laulukilpailun ensimmäisessä semifinaalissa, joka järjestettiin 20. toukokuuta. Sen esiintymisjärjestys määriteltiin myöhemmässä 17. maaliskuuta järjestetyssä arvonnassa, jossa ”Qele Qele” sai numerokseen neljätoista. Armenian edustuskappaletta edelsi Bosnia ja Hertsegovinaa edustanut Laka kappaleella ”Pokušaj” ja seurasi Alankomaiden edustaja Hind kappaleella ”Your Heart Belongs to Me”. 

Sirushon esityksen koreografina ja ohjaajana toimi Sergey Mandrik. Laulajan kanssa lavalla oli muun muassa tanssijat Razmik Amyan ja Tigran Petrosyan.

Ensimmäisen semifinaalin tulosten julkistuksessa Armenia mainittiin jatkoon menevistä maista kahdeksantena, joten ”Qele Qele” eteni 24. toukokuuta 2008 järjestettyyn laulukilpailun finaaliin. Kilpailun jälkeen paljastetuista semifinaalin tarkemmista tuloksista selvisi kappaleen sijoittuneen semifinaalissaan toiseksi 139 pisteellä.

Finaalissa kappale esitettiin numerolla viisi, sitä edelsi Saksan No Angels kappaleella ”Disappear” ja seurasi Bosnia ja Hertsegovinan edustuskappale ”Pokušaj”. Finaalin lopputuloksissa ”Qele Qele” sai 199 pistettä ja sijoittui neljänneksi. Vuonna 2025 tämä on edelleen Armenian paras sijoitus vuoden 2014 edustuksen ”Not Alone” oheella.

### Saadut pisteet
Vuonna 2008 Euroviisuissa oli käytössä pelkkä yleisöäänestys. Poikkeuksena San Marinon pisteet tulivat raadilta. Finaalissa ”Qele Qele” sai täydet kaksitoista pistettä kahdeksalta maalta. Äänestäviltä mailta kappale keräsi pisteitä seuraavasti:

## Lähteet
Johanna Broman

**Kirsti Johanna Broman** (s. 18. syyskuuta 1937) on suomalainen selvänäkijä, henkiparantaja, meedio sekä unien ja käsialojen tulkitsija. 

Broman syntyi Jäppilässä äitinsä Tyynen nimipäivänä 18. syyskuuta ja vietti lapsuutensa Leppävirralla. Hän on uskonnollinen kristitty, joka kokee löytäneensä Jumalan jo varhain lapsuudessaan. Hän pitää kykyjään Jumalan lahjana. Hän työskenteli alun alkaen kotisisarena ja ryhtyi nuorella aikuisiällään kasvissyöjäksi. 

Broman on tehnyt esitelmämatkoja niin eri puolille Suomea kuin ulkomaillekin. Hänen elämästään ja työstään on ilmestynyt myös kirjoja Helena Sormusen ja Maarit Huovisen toimittamina. Johanna Bromanin teoksia ovat *Toinen maailma* (1994), *Selvänäkijän maailmat* (1996), *Selvänäkijä taivaankannella* (1997) ja *Kaksi maailmaa* (2002).

## Teoksia
*Kaksi maailmaa. WSOY, 2002.  
* 
*Selvänäkijä taivaankannella – unet, enteet, horoskoopit, energiakentät, kirjeet. WSOY, 1997.  
*Selvänäkijän maailmat – tämä maailma, henkimaailma, ihmisen mahdollisuudet. WSOY, 1997.  
*Toinen maailma. Tammi, 1994 

## Lähteet
Melvil Poupaud

**Melvil Poupaud** (s. 26. tammikuuta 1973) on ranskalainen näyttelijä. Poupaud on esiintynyt muiden muassa useissa Raúl Ruizin elokuvissa sekä François Ozonin teoksessa *[[Aika lähteä]]* (2005). 

Hän on ollut kaksi kertaa ehdolla César-palkinnon saajaksi, ensimmäinen ehdokkuus hänellä oli jo teini-iässään. Hänellä on parhaan näyttelijän palkinto vuodelta 2005 Valladolidin kansainvälisiltä elokuvajuhlilta. Palkinto myönnettiin osasta Romainina elokuvassa Aika lähteä. 

Poupaud on myös levyttänyt rockmuusikko. Hänen käsikirjoittajaäitinsä nimesi hänet kirjailija Herman Melvillen mukaan.

## Elokuvat

**[[44 Inch Chest]]* (2009), Loverboy
**[[A Christmas Tale]]* (2008), Ivan
**[[Speed Racer (film)|Speed Racer]]* (2008), Johnny 'Goodboy' Jones
**[[The Broken (film)|The Broken]]* (2008), Stefan Chambers
**[[Un Homme Perdu]]* (2007), Thomas
**[[Broken English (2007 film)|Broken English]]* (2007), Julien
**[[Melvil (2006 film)|Melvil]]* (2006), Melvil
**[[Le Temps qui reste|Time to Leave]]* (2005), Romain
**[[Pronobis]]* (2003), Philippe / Philippen kaksoisveli
**[[Eros thérapie]]* (2002), Bruno
**[[Les Sentiments]]* (2002), Jacques
**[[Le Divorce]]* (2002), Charles-Henri de Persand
**[[Shimkent hôtel|Shimkent hotel]]* (2002), Alex
**[[Reines d'un jour]]* (2001), Ben
**[[La Chambre obscure]]* (2000), Bertrand
**[[Combat d'amour en songe]]* (2000), Paul
**[[La Racine du coeur]]* (2000), Vicente Corvo
**[[Time Regained (film)|Le Temps retrouvé]]* (1998), Le Prince de Foix
**[[Les Kidnappeurs]]* (1998), Armand Carpentier
**[[Souvenir (1998 film)|Souvenir]]* (1998), Charles
**[[Le Ciel est à nous]]* (1997), Lenny
**[[Généalogies d'un crime]]* (1996), René
**[[Conte d'été|A Summer's Tale]]* (1995), Gaspard
**[[Trois vies et une seule mort]]* (1995), Martin
**[[Le Plus bel âge]]* (1995), Axel
**[[Innocent Lies|Les Pêchés mortels]]* (1995), Louis Bernard
**[[Le Journal du séducteur]]* (1995), Grégoire Moreau
**[[Hillbilly Chainsaw Massacre]]* (1995), Ron
**[[La Vie de Marianne]]* (1994/TV), Valville
**[[Fado majeur et mineur]]* (1994), Antoine
**[[Élisa (film)|Élisa]]* (1994), Le fils du pharmacien
**[[Boulevard Mac Donald]]* (1994) 
**[[A la belle étoile]]* (1993), Mathieu
**[[Archipel]]* (1993), Michel Rivière
**[[Les Gens normaux n'ont rien d'exceptionnel]]* (1992), Germain
**[[The Lover]]* (1991), le jeune frère
**[[La Fille de 15 ans]]* (1989), Thomas
**[[L'Ile au trésor|Treasure Island]]* (1985), Jim Hawkins
**[[L'éveillé du Pont de l'Alma]]* (1985), Michel
**[[La ville des pirates]]* (1983), Malo

## Aiheesta muualla
*
Raúl Ruiz

**Raúl Ruiz** (25. heinäkuuta 1941 – 19. elokuuta 2011) oli chileläinen elokuvaohjaaja. Hänen töidensä joukossa on *Généalogies d'un crime* (1997).

Puerto Monttissa syntynyt Ruiz voitti uransa aikana useita palkintoja, kuten Césarin. Hän oli myös useampaan otteeseen ehdolla Kultaisen palmun saajaksi Cannesin elokuvajuhlilla. 

Ruiz lähti maanpakoon Ranskaan sotilasvallankaappauksen jälkeen 1970-luvulla. Hänen nimestään käytetään myös ranskalaistettua muotoa Raoul Ruiz. 

## Lähteet

## Aiheesta muualla
*  
## Kirjallisuutta
**Raúl Ruiz's Cinema of Inquiry*. Toim. Ignacio López-Vicuña ja Andreea Marinescu. Wayne State University Press, 2017. .
Lynn Carlin

**Lynn Carlin** (s. 31. tammikuuta 1938 Los Angeles, Kalifornia) on yhdysvaltalainen näyttelijä. Hän oli ehdolla parhaan naissivuosan Oscar-palkinnon saajaksi roolistaan elokuvassa *[[Kasvoja]]* (1968).

Muita elokuvia, joissa Carlin on esiintynyt, on esimerkiksi Miloš Formanin elokuvassa ''Taking off – otetaan hatkat'' (1971). Siinä tehty roolisuoritus toi näyttelijälle Bafta-ehdokkuuden.

## Lähteet

## Aiheesta muualla
*
Milla Lehto

**Milla Lehto** (s. 19. tammikuuta 1977) on suomalainen DJ. Lehto aloitti DJ-toiminnan vuonna 2000 ja alkoi emännöidä omaa klubia vuonna 2002. Hän toimii resident dj:nä  *Pussy Club*- ja *Moist*-klubeilla, ja hän kuuluu *Break That House* -yhteisöön. Milla Lehto omistaa BASS GAME -klubikonseptin, joka on noussut vuosien saatossa yhdeksi Suomen tunnetuimmista elektronisen musiikin tapahtumajärjestäjistä.

Lehto soittaa pääasiassa teknoa ja housea. Vuodesta 2012 alkaen hän on soittanut myös psytrancea C.A.T.-aliaksella. Hän on esiintynyt merkittävimmillä suomalaisilla klubeilla ja jonkin verran myös ulkomailla.

## Lähteet

## Aiheesta muualla
* 
* Milla Lehdon profiili Klubitus-sivustolla
*
Pia Polviander

**Pia Eveliina Polviander** (o.s. **Salminen**, ent. **Holmström**, ent. **Claudia Eve**) (s. 18. tammikuuta 1968 Tampere) on suomalainen selvänäkijä ja julkisuuden henkilö.

Eve alkoi työskennellä selvänäkijänä vuonna 1995. Vuonna 2012 hän juonsi kuusiosaista sarjaa *Selvänäkijä Claudia Eve* TV5-kanavalla. Alkuvuonna 2013 hän oli yksi Sub-kanavalla esitetyn *[[Iholla (televisiosarja)|Iholla]]*-tositelevisiosarjan toisen tuotantokauden henkilöistä. Syyskuussa 2013 hän osallistui *[[Julkkis Big Brother]]* -ohjelmaan.

Eve ryhtyi 12-vuotiaana valokuvamalliksi. Hän on pelannut koripalloa SM-tasolla.

Ensimmäisen avioliittonsa Eve solmi erikoisluvalla jo 16-vuotiaana, mutta liitto päättyi myöhemmin eroon. Evellä on ensimmäisen miehensä kanssa kolme lasta. Vuonna 1997 hän meni naimisiin muusikko Jarkko Even kanssa, mutta liitto päätyi myöhemmin eroon. Heillä on viisi yhteistä lasta.

Kesäkuussa 2014 Satakunnan käräjäoikeus tuomitsi Claudia Even 6 kuukauden ehdolliseen vankeusrangaistukseen törkeästä kirjanpitorikoksesta. Tuomiot liittyivat Even Evecom-toiminimen talousepäselvyyksiin. Samassa yhteydessä entinen aviomies Jarkko Eve sai 10 kuukauden ehdollisen tuomion.

Polviander on pyrkinyt politiikkaan ainakin perussuomalaisten, kristillisdemokraattien ja  Suomen Kansa Ensin -puolueen listoilta.

Vuonna 2023 Polviander tuomittiin kiihottamisesta kansanryhmää vastaan 15 päiväsakkoon.

## Lähteet
Ammoliitti

**Ammoliitti** on harvinainen ja arvokas opaalin kaltainen eloperäinen jalokivi, jota tavataan enimmäkseen Kalliovuorilla Yhdysvalloissa ja Kanadassa. Ammoliitti on peräisin ammoniittien ulkokuoresta, joka koostuu pääasiassa aragoniitista. Ammoliittia esiintyy etenkin pohjois&shy;amerikkalaisissa ammoniiteissa *Placenticeras meeki* ja *Placenticeras intercalare*. Lisäksi kanadalaisessa *Caloceras johnstoni* ja iso&shy;britannialaisessa *Psiloceras planorbis*-lajien ammoniiteissa. Jalokivi on kirjava.

Ammoliitti sai virallisen jalokiven statuksen vuonna 1981, kun World Jewellery Confederation hyväksyi sen jalokiveksi. Samana vuonna alkoi ammoliitin kaupallinen louhinta. Arviolta noin 50&nbsp;% louhitusta ammoliitista päätyy koruteollisuuden käyttöön.

Ammoliitti esiintyy yleensä hyvin ohuena kuorena, jonka paksuus on noin 0,5–0,8 millimetriä.

## Kirjallisuutta

* *Research and development at the Alberta Research Council.* Alberta Research Council, Alberta 2004, S.7. 

* M. Campbell Pederson: *Gem and ornamental materials of organic origin.* Elsevier Butterworth-Heinemann, London 2004, S.224–225. 
* M. O'Donoghue: *Synthetic, imitation & treated gemstones.* Elsevier Butterworth-Heinemann, London 2002, S.149. 
* W. Schumann: *Gemstones of the world.* Sterling Publishing, London 2000, S.48, 240. 
* R. Webster, P. G. Read: *Gems. Their sources, descriptions and identification.* Butterworth-Heinemann, London 2000 (5.Aufl.), S.299, 317, 569. 

## Lähteet

## Aiheesta muualla

* Mindat: Ammolite 
* Korite International
* viele Bilder zu Risstexturen
* Importeur für Europa
* My Ammolite (International) Ltd
R1 (reaktori)

**R1** oli ensimmäinen ruotsalainen ydinreaktori, se käynnistettiin vuonna 1954. Se toimi Kuninkaallisen teknisen korkeakoulun tiloissa Valhallavägenin varrella Tukholmassa. Sen rakensi AB Atomenergi (per. 1947).

Rakennustyöt alkoivat oppilaitoksen Q-rakennuksen alapuolisessa kallioperässä vuonna 1950. Reaktori tuli kriittiseksi 13. heinäkuuta 1954 kello 18.59. Reaktorin teho oli aluksi 300 kW, myöhemmin sitä nostettiin 1 MW:iin. Polttoaineena käytettiin alumiinilejeerinkiin kapseloitua rikastamatonta luonnon uraania. Hidastimena käytettiin Norjassa tuotettua raskasta vettä. Reaktori pysäytettiin 6. heinäkuuta 1970 jonka jälkeen 4,8 tonnia ydinpolttoainetta siirrettiin Studsvik-yhtiön (entinen AB Atomenergi) välivarastoon, jossa sitä säilytettiin vuoteen 2007 saakka. Sieltä se siirrettiin edelleen Sellafieldin ydinjätteen jälleenkäsittelylaitokselle Isoon-Britanniaan.

R1:en jälkeen Ruotsissa käynnistettiin epäloogisesti numeroitu R0 -reaktori ja R2 -reaktori.

## Aiheesta muualla

* R1:n historiikki Kuninkaallisen teknisen korkeakoulun sivuilla
Believe (Dima Bilanin kappale)

**Believe** oli Venäjän edustus- ja voittokappale vuoden 2008 Eurovision laulukilpailussa Belgradissa. Kappale sijoittui semifinaalissa kolmanneksi pistein 135 ja finaalissa 272 pisteellä ensimmäiseksi. Kappaleen esitti venäläinen popmuusikko Dima Bilan, ja se laulettiin englanniksi. Kappaleen on säveltänyt Jim Beanz ja sanoitus on Dima Bilanin käsialaa.

Believe esitettiin lauantaina 24. toukokuuta järjestetyssä Eurovision laulukilpailun finaalissa 24:ntenä eli toiseksi viimeisenä.
	 
Dima Bilan edusti Venäjää myös vuoden 2006 Euroviisuissa, kappaleellaan ”Never Let You Go” ja ansaitsi sillä toisen sijan.

## Eurovision laulukilpailussa

Venäjä arvottiin esiintymään vuoden 2008 Eurovision laulukilpailun ensimmäiseen semifinaaliin, joka järjestettiin 20. toukokuuta 2008. Myöhemmin 17. maaliskuuta suoritetussa arvonnassa arvottiin kolme esiintymispaikkansa itse päättävää maata, joista yksi oli Venäjä. Venäjän delegaatio päätti ”Believen” esiintymispaikaksi semifinaalin toiseksi viimeisen paikan numerolla 18. Tällä paikalla kappaletta edelsi Romanian edustajat Nico ja Vlad kappaleella ”Pe-o margine de lume” ja seurasi Kreikan Kalomoíra kappaleella ”Secret Combination”.

Bilanin kanssa lavalla esiintyivät venäläinen taitoluistelija, kolminkertainen maailmanmestari ja olympiakultaa voittanut Jevgeni Pljuštšenko ja unkarilainen säveltäjä ja viulisti Edvin Marton Stradivariuksensa kanssa.

Ensimmäisen semifinaalin tulosjulkistuksessa Venäjä mainittiin jatkoon menevistä maista viidentenä, eli ”Believe” eteni 24. toukokuuta 2008 järjestettyyn laulukilpailun finaaliin. Kilpailun jälkeen paljastetuista semifinaalin tarkemmista tuloksista selvisi kappaleen sijoittuneen semifinaalissaan kolmanneksi yhteensä 135 pisteellä.

Finaaliin kappale arvottiin toiseksi viimeiselle paikalle eli numerolle 24. Kappaletta edelsi järjestäjämaa Serbian Jelena Tomašević ja Bora Dugic edustuskappaleella ”Oro” ja seurasi Norjan edustaja Maria kappaleella ”Hold On Be Strong”. Lopputuloksissa Venäjä sai yhteensä 272 pistettä ja voitti vuoden 2008 kilpailun.

### Saadut pisteet
Vuonna 2008 Euroviisuissa oli käytössä pelkkä yleisöäänestys. Poikkeuksena San Marino käytti raateja. Äänestäviltä mailta  ”Believe”  keräsi pisteitä seuraavasti:

## Believe-singlen kappalelista
### Venäjän painos
#Believe (radioversio) 
#Believe (viulun kanssa) 
#Believe (viulun kanssa, karaoke) 
#Believe (venäjänkielinen versio – Все в твоих руках – Kaikki käsissäsi) 
#Believe (venäjänkielinen versio. karaoke) 
#Believe (video) 
#Как раньше 2.0 (As Before)
#Как раньше 2.0 (karaoke) 
#Photosession 
#Dima's biography (englanninkielinen) 

### Saksan painos
#Believe (Euroviisuversio) 
#Believe (radiopainos) 
#Believe (venäjänkielinen versio) 
#Believe (video) 

### Belgian painos
#Believe (radioversio) - 3:17 
#Believe (venäjänkielinen versio) - 3:17 
#Believe (espanjankielinen versio) - 3:17 
#Believe (video) - 4:03 

## Julkaisuhistoria
 

## Listasijat

## Lähteet
Mariano Rajoy

**Mariano Rajoy Brey** (s. 27. maaliskuuta 1955 Santiago de Compostela, Espanja) on espanjalainen poliitikko. Hän toimi maansa pääministerinä 2011–2018 ja kansanpuolueen (PP) puheenjohtajana 2004–2018. José María Aznarin johtamissa hallituksissa Rajoy edusti puoluettaan vuosina 1996–2003 julkishallinnon ministerinä, opetusministerinä, sisäministerinä ja varapääministerinä.

## Poliittinen ura
Rajoy valmistui oikeustieteen lisensiaatiksi Santiago de Compostelan yliopistosta. Politiikkaan hän lähti silloisen Kansanliiton () ehdokkaana ensimmäisissä Galician vaaleissa 1981 ja tuli valituksi autonomian parlamenttiin. Hänet valittiin edustajainhuoneeseen 1986, mutta hän jätti paikkansa ryhtyessään Galician hallinnon varapresidentiksi. Hänestä tuli myös Kansanliiton Galician alueen pääsihteeri.

Kansanliitto yhdistyi tammikuussa 1989 Kansanpuolueeksi (), jonka johtoon tuli José María Aznar, silloinen Kastilia ja Leónin hallinnon johtaja. Rajoy valittiin uudelleen edustajainhuoneeseen 1993. Hän uusi paikkansa myös 1996, jolloin Kansanpuolue voitti vaalit ja Aznarista tuli pääministeri.

Rajoy toimi vuodesta 1996 julkishallinnon ministerinä, vuodesta 1999 opetus- ja kulttuuriministerinä. Vuodesta 2000 hän oli myös ensimmäinen varapääministeri. Hän siirtyi 2001 sisäministeriksi ja 2002 pääministerin ministeriöön () hallituksen tiedottajaksi. Tässä asemassa hän oli hallituksen äänitorvena sekä *[[M/S Prestige]]n* tapauksessa sekä puolustamassa Espanjan liittymistä Irakin sotaan.

Rajoy jätti hallituksen 2003 siirtyessään Aznarin pyynnöstä Kansanpuolueen pääsihteeriksi ja tulevaksi pääministeriehdokkaaksi. Hänet valittiin Kansanpuolueen XIV puoluekokouksessa puolueen uudeksi johtajaksi Aznarin jättäessä paikkansa.

Kansanpuolue hävisi kuitenkin vaalit sosialisteille maaliskuussa 2004, muutaman päivän Madridin maaliskuun 11. päivän iskujen jälkeen. Sosialistipuolue säilytti hallitusasemansa myös maaliskuun 2008 vaalien jälkeen, minkä jälkeen osa puolueen jäsenistöstä alkoi pohtia julkisesti Rajoyn johtajuusaseman jatkoa. Vuoden 2011 ennenaikaisissa parlamenttivaaleissa Rajoyn puolue sai parlamenttiin ehdottoman enemmistön, ja parlamentti valitsi Rajoyn Espanjan pääministeriksi joulukuussa 2011. 

Joulukuun 2015 vaaleissa Kansanpuolue pysyi suurimpana, mutta menetti kannatustaan ja enemmistön. Hallitusta ei kyetty muodostamaan, ja Espanjassa järjestettiin 2016 uudet vaalit.

Hallitus muodostettiin viimein syksyllä 2016, kun pääosa PSOE:n edustajista äänesti tyhjää sen sijaan että olisi vastustanut uuden oikeistohallituksen muodostamista.

Rajoy joutui eroamaan 1. kesäkuuta 2018 pääministerin tehtävästä uskottavuuden vieneen puolueessa tapahtuneen korruption vuoksi.

## Kunnianosoitukset

*  Kaarle III:n ritarikunta (Espanja, 2003)
*  Isabella Katolilaisen ritarikunta (Espanja, 2018)
*  Asteekkikotkan ritarikunta (Meksiko, 2012)
*  Perun auringon ritarikunta (Peru, 2013)
*  Chilen ansioritarikunta (Chile)
*  Serbian tasavallan ritarikunta (Serbia, 2013)
*  Kristuksen veljeskunta (Portugali, 2018)

## Lähteet
Pikku-Vesijärvi

**Pikku-Vesijärvi** on Lahden kaupungissa sijaitseva Pikku-Vesijärven puiston ympäröimä suuri lampi, joka on yhteydessä Vesijärveen. Se sijaitsee Vesijärven asemalta Teivaalanmäen ohitse johtaneen entisen rautatien itäpuolella, alkuvuodesta 2014 puretun Lahden urheilutalon lounais- ja Lahden ammattikorkeakoulun rakennusten pohjoispuolella.

Pikku-Vesijärvi oli Vesijärven poukama ennen kuin sen ja muun Vesijärven väliin rakennettiin Vesijärven rautatieasemalle johtavan rautatien penger. Rautatien kiskot on nyttemmin poistettu.

Pikku-Vesijärveen laskettiin 1919–1931 kaksi kolmannesta Lahden kaupungin likavesistä. Vuonna 1996 arvioitiin Pikku-Vesijärven kasvavan umpeen itsestään puolen vuosisadan kuluessa. Vuonna 1998 lammesta ruopattiin 59&nbsp;000 kuutiometriä liejua; tätä ennen Pikku-Vesijärven suurin syvyys oli 2,5 metriä ja keskisyvyys 1,7 metriä.

Pikku-Vesijärvi on erittäin suosittu virkistyskohde. Sen ympärillä on puisto ja sen lammessa on muun muassa Lahti Energian soivat vesiurut, joihin Lahden Matkailu viittaa musikaalisena suihkulähteenä. Lammessa on myös kaksi veistosta: Oskari Jauhiaisen *[[Vauhtia]]*, joka on ollut Pikku-Vesijärvessä vuodesta 1961 lähtien ja syksyllä 2024 järven eteläosaan siirretty Mikko Heinon teos *[[Kalapoika]]*.

Kalastuspuisto Vonkaleesta saa ahvenia, haukia, järvitaimenia ja kirjolohia.

Pikku-Vesijärven pohjoispuolisessa Kariniemen arboretumissa eli Kariniemen puulajipuistossa kasvaa 45 eri puulajin puuta. Siellä on myös linnunpönttöjä.

## Lähteet

## Aiheesta muualla
* Tietoa vesiuruista ja video 
* Lahden kaupungin kotisivut
Peyton Rous

**Francis Peyton Rous** (5. lokakuuta 1879 – 16. helmikuuta 1970) oli yhdysvaltalainen patologi, joka syntyi Baltimoressa, Marylandissa vuonna 1879. Sekä hänen alempi että ylempi tutkintonsa olivat Johns Hopkins Universitysta. Hän oli yksi tiedemiehistä, jotka olivat mukana, kun virusten rooli tiettyjen syöpälajien kulkeutumistavoissa löydettiin. Hän muun muassa havaitsi erään viruksen aiheuttavan kanalla sarkoomaa. Virus nimettiin Rousin sarkoomavirukseksi. Vuonna 1966 hän sai Nobelin lääketieteen palkinnon tutkimustyöstään.

## Lähteet

## Aiheesta muualla
* Peyton Rousin elämäkerta
Manchesterin katedraali

**Manchesterin katedraali** on keskiaikainen kivikirkko Manchesterissa, Isossa-Britanniassa. Katedraali on Manchesterin hiippakunnan pääkirkko. Yli 600-vuotiaan kirkon arkkitehtoninen tyylisuunta on myöhäiskeskiajalle tyypillinen gotiikka.

Ensimmäinen tieto kirkosta Manchesterin paikkeilla on 600-luvulta. Viikingit hävittivät tämän kirkon, ja Edvard Vanhempi määräsi vuonna 923 uuden kirkon rakennettavaksi lähelle entisen kirkon paikkaa. Kirkko on mainittu Domesday bookissa. Nykyisen kirkkorakennuksen rakentaminen alkoi 1215. Vuosina 1330–1360 kirkkoa laajennettiin ja sen torni rakennettiin tuona aikana.

Katedraalissa on aikoinaan ollut koulu- ja sairaalatoimintaa. Se vaurioitui saksalaisten pommituksissa toisessa maailmansodassa ja uudelleen vuonna 1996 IRAn pommi-iskussa.

## Lähteet

## Aiheesta muualla
*Katedraalin kotisivut
Sakari Mattila (jalkapalloilija)

**Sakari Mikael Mattila** (s. 14. heinäkuuta 1989 Tampere) on suomalainen ammattilaisuransa päättänyt jalkapalloilija.  Hän pelaa edelleen Vitoseen kaudelle 2024 nousseessa, julkisuuden henkilöistä koostuvassa Gilla FC:n joukkueessa. Hänen pelipaikkansa on puolustava keskikenttäpelaaja, mutta hän pystyy myös pelaamaan keskuspuolustajana tai keskikentän keskellä.

Mattila teki pääsarjadebyyttinsä Helsingin Jalkapalloklubissa FC KooTeePeetä vastaan 4. toukokuuta 2008. Hänellä oli sopimus HJK:n kanssa kauden 2010 loppuun. Vuoden 2009 alussa Mattila siirtyi Italian Serie A:ssa pelaavaan Udineseen neljän ja puolen vuoden sopimuksella.  Hän ei kuitenkaan saanut peliaikaa seuran edustusjoukkueessa ja siirtyi saman vuoden heinäkuussa lainalle toisella sarjatasolla pelaavaan Ascoliin. Elokuussa 2010 hän siirtyi jälleen lainalle, tällä kertaa Sveitsin pääsarjassa pelaavaan Bellinzonaan. Kesken Veikkausliiga-kauden 2012 hän siirtyi helsinkiläiseen HJK:hon. Kauden 2013 päätteeksi Mattila siirtyi Norjan liigan Aalesunds FK:hon.

Mattila tunnetaan hyvästä potkutekniikastaan ja vapaapotkuistaan.

## Lähteet

## Aiheesta muualla
*Helsingin Sanomien uutiset Mattilasta
Kimalaispallokala

**Kimalaispallokala** (*Colomesus asellus*)  on melko pienikokoinen makean veden pallokalalaji.

## Koko ja ulkonäkö
Kimalaispallokala voi kasvaa 14&nbsp;cm pitkäksi, mutta jää akvaarioissa yleensä alle kymmensenttiseksi. Sen vatsapuoli on valkea, selkäpuoli kelta-tummaraitainen. Raidoitus ja vartalonmuoto muistuttavat kimalaista.

## Alkuperä
Kimalaispallokaloja on tavattu luonnossa Amazonin vesistössä.

## Käyttäytyminen
Kimalaispallokala on pallokalaksi rauhallinen, ja sopii heimon muita lajeja paremmin seura-akvaarioon.

## Vesiolot ja ravinto
Kimalaispallokalat syövät lihapitoista ravintoa, johon pitää kuulua tarpeeksi kovia osia (esimerkiksi kotilon ja äyriäisten kuoria), sillä muuten kalan hampaat kasvavat liikaa ja niitä voi joutua leikkaamaan.

## Lähteet

## Aiheesta muualla
*Tommin sivut suomalaisen harrastajan kokemuksia
Salpausselän seisake

**Salpausselän seisake** () on rautatieliikennepaikka Lahden stadionin vieressä. Sille päättyy rataosa Lahti–Salpausselkä. 

Vuodesta 1869 rata johti Vesijärven rautatieasemalle Lahden satamaan, mutta rautatieliikenne sinne päättyi 1980-luvulla. Rata suojeltiin ja sille suunniteltiin käyttöä, kunnes yksityishenkilö purki kiskot laittomasti syksyllä 1993. Entinen ratapohja stadionin ja sataman välissä on muutettu pyöräilyn ja jalankulun väyläksi.

Seisakkeella ei ole säännöllistä junaliikennettä. Sitä voidaan käyttää Salpausselän suurten juhlatapahtumien tai Lahdessa järjestettävien messujen yhteydessä. 

## Lähteet
 

## Aiheesta muualla

*Jätealtaan ympärillä kukoisti idylli  - Mainitaan mm. 1900-luvun alkupuolella rataosalla tapahtunut junaonnettomuus, jonka seurauksena veturi syöksyi järveen.
Saccharomyces boulardii

***Saccharomyces boulardii*** on hiivalaji, jonka ranskalainen tutkija Henri Boulard eristi vuonna 1923 litsin ja mangostanin hedelmistä. Hän havaitsi, että itäaasialaiset pureskelivat näitä hedelmiä, kun he yrittivät pitää koleran oireita loitolla. Hiiva luetaan probioottien ryhmään. Se ei ole yleensä terveelle ihmiselle taudinaiheuttaja, ja sitä tavataan suoliston normaalimikrobistossa. Se ei leviä sieltä muualle elimistöön. S. boulardii lisääntyy 37 asteen lämpötilassa.

## Lääkinnällinen käyttö

Lääkinnällisessä käytössä S. boulardii on yleensä kylmäkuivattu, mistä syystä sen nimi esitetään usein muodossa *Saccharomyces boulardii lyo*. Kylmäkuivaus pitää mikrobin elinkykyisenä. Lääkinnällisen käytön kohde on yleensä sellainen suoliston oireilu, jossa jokin muu organismi tai sairaus aiheuttaa suolistoon toiminnallisia muutoksia. Tällaisia ovat akuutti ripuli, turistiripuli, antibioottiripuli, ärtynyt suoli -oireyhtymä sekä tulehdukselliset suolistosairaudet Crohnin tauti ja haavainen paksunsuolen tulehdus. Lääkinnällisesti ei S. boulardii -valmisteita suositella hiiva-allergioista kärsiville potilaille. Harvinaisissa tapauksissa erittäin vaikeasti sairailla potilailla on tavattu sienen kylvöä vereen ja sitä kautta muualle elimistöön.

## Lähteet

## Aiheesta muualla
* Saccharomyces Boulardii Information
Enonselkä

**Enonselkä** on Vesijärven eteläisin suuri selkä. Se alkaa järven eteläpäästä Salpausselältä ja Vesijärven satamasta ja rajoittuu pohjoisessa Kutaniemeen, josta alkaa Komonselkä. Enonselän keskellä on Enonsaari. Enonselkään liittyvät Kilpiäistenpohja ja Vähäselkä.

Enonselkä oli pahoin rehevöitynyt 1960-lukuun mennessä ja siellä on 1970-luvulta alkaen toteutettu mittavia elvytysohjelmia (ks. Vesijärvi).

Enonselän syvänteissä ei ole riittävästi talvella happea, minkä vuoksi järveä on yritetty hapettaa. Toisaalta fosforia on pyritty poistamaan järvestä hoitokalastamalla toisia kalalajeja pois, jotta istutuskaloille riittäisi elintilaa.

## Lähteet
Teloitus (albumi)

__NOTOC__
**Teloitus** on suomalaisen Sotajumalan toinen studioalbumi, joka julkaistiin vuonna 24. lokakuuta 2007.

Albumi on ensimmäinen, jolla laulaa Mynni Luukkainen, joka oli tämän jälkeen isossa roolissa yhtyeessä. Teloitus kasvatti yhtyeen suosiota huomattavasti ja yhtye keikkaili paljon albumin julkaisun jälkeen.

Albumi nousi Suomen virallisen listan sijalle 17.

## Kappaleet
#
#
#
#
#
#
#
#

## Kokoonpano
* Mynni Luukkainen – laulu
* Tomi Otsala – basso, taustalaulu
* Pete Lapio – kitara
* Kosti Orbinski – kitara
* Timo Häkkinen – rummut

## Arvostelut
* Desibeli.net: 
* Imperiumi.net: 
* Soundi: 

## Lähteet

## Aiheesta muualla
* 
*
Manchesterin kaupungintalo

**Manchesterin kaupungintalo** on Manchesterin kaupunginhallinnon keskus. Sen valmistaminen aloitettiin Alfred Waterhousen johdolla 1868 ja se valmistui vuonna 1877. Kaupungintalo edustaa viktoriaanista uusgotiikkaa. Rakennuksen seinillä on Ford Madox Brownin maalaamia muraaleja.

Kaupungintalon valmistaminen maksoi aikanaan miljoona puntaa ja siihen käytettiin neljätoista miljoonaa tiiltä. Tyylisuunnassa päädyttiin uusgotiikkaan muun muassa siksi, koska kaupungilla oli muinaisia yhteyksiä hansakaupunkeihin ja samalla haettiin eroavaisuutta naapurikaupunkiin Liverpooliin, joka suosi arkkitehtuurissaan uusklassismia.

Kaupungintalon tunnusomaisin koriste on Manchesterin tunnuseläimen, mehiläisen, koristeelliset kuvat eripuolilla rakennusta. Mehiläisestä on tehty rakennukseen maalauksia, kaiverruksia ja jopa mosaiikkeja.
Paul Frees

**Solomon Hersh Frees** (22. kesäkuuta 1920 – 2. marraskuuta 1986) oli yhdysvaltalainen ääninäyttelijä, lauluntekijä ja säveltäjä.

## Ura
Freesin ura alkoi vuonna 1942 lyhytanimaatiossa *Woodsman, Spare That Tree*, jossa hän toimi korpin äänenä. Hahmon roolissa Frees oli aina vuoteen 1950 asti ja teki samalla useita muita rooleja lyhytanimaatioihin saamatta kuitenkaan nimeään lopputeksteihin. 1950-luvulla hän oli mukana muutamissa radiokuunnelmissa. Parhaiten Frees kuitenkin muistetaan Taavi Ankan ääniroolista *[[Disneyn ihmeellinen maailma]]* animaatiosarjasta 1960-luvulla. Hän teki uransa aikana äänirooleja animaatioiden ja radion lisäksi televisiosarjoihin, jossa Frees usein toimi kertojana, kuten sarjassa *Naked City*. Lisäksi vuonna 1984 Frees lainasi äänensä televisiosarja Ritari Ässän K.A.R.R.ille, jonka äänenä aikaisemmin toimi Peter Cullen. Hän oli myös Hanna-Barberan tuottamassa Ihmeneloset animaatiosarjassa Möykyn äänenä vuosina 1967–1968. Freesin uran pisin äänirooli on kenties Taavi Ankan jälkeen John Beresford Tipton animaatiosarjassa The Millionaire, jossa hän äänitti 204 jaksoa. Nämä esitettiin vuosien 1955–1960 aikana.

Lisäksi Freesin ääntä kuultiin myös Disneylandin Haunted Mansionin Ghost Hostina, jonka nykyinen ääni on Corey Burton. Burton otti myös Taavi Ankan roolin Freesin kuoltua vuonna 1986. Hänet muistetaan myös ääninäyttelijänä, joka usein dubbasi toisen näyttelijän pieleen menneet repliikit tai mikäli henkilö sattui sairastumisen tai jonkun muun syyn vuoksi olemaan poissa äänityksestä, jolloin Frees kutsuttiin usein paikalle 1950- ja 1960-luvulla.

Frees kuoli marraskuussa 1986 sydänvikoihin Kaliforniassa ollessaan 66-vuotias.

## Aiheesta muualla
*Voice Chasers
Stone Gossard

**Stone Carpenter Gossard** (s. 20. heinäkuuta 1966 Seattle, Washington) on yhdysvaltalainen kitaristi ja yksi grungeyhtye Pearl Jamin perustajajäsenistä. 

Asianajajaisän ja kaupunginvirkailija-äidin poika vaikutti useissa seattlelaisissa kokoonpanoissa, muun muassa Green Riverissä ja Mother Love Bonessa ennen Pearl Jamin perustamista. Gossard toimii pääasiassa rytmikitaristina ja taustalaulajana, mutta hänen lauluaan voi kuulla Eddie Vedderin sijaan kappaleissa ”Mankind” (*[[No Code]]*) ja ”Don’t Gimme No Lip” (*[[Lost Dogs]]*). 

Pearl Jamin ohella Gossard on julkaissut soololevyn *[[Bayleaf]]* ja soittaa sivuprojektissaan Bradissa muutaman ystävänsä kanssa. Gossard omistaa myös Studio Lithon Seattlessa.

Gossard oli mukana Matt Dillonin tähdittämässä vuoden 1992 elokuvassa *[[Singles (elokuva)|Singles]]* kuvitteellisen Citizen Dick -yhtyeen kitaristina yhdessä Pearl Jam -jäsenten Eddie Vedderin ja Jeff Amentin kanssa.
Ranskan vastarintaliike

**Ranskan vastarintaliike** () on yhteisnimitys, jota käytetään monista toisen maailmansodan aikana saksalaisia miehittäjiä ja Vichyn hallituksen kannattajia vastaan taistelleista ranskalaisista vastarintaryhmittymistä. 

## Historia
Ryhmät koostuivat pienistä ryhmistä miehiä ja naisia. Vastarintaliikkeen jäsenet tekivät tuhotöitä ja järjestivät attentaatteja, vakoilivat liittoutuneille ja auttoivat heidän lähettämiään agentteja, julkaisivat maanalaisia lehtiä ja palauttivat pakoilevia liittoutuneiden sotilaita ja lentäjiä takaisin Isoon-Britanniaan. David Rapoportin perustama hyväntekeväisyysjärjestö ”Äiti ja lapsi” pelasti ja auttoi Ranskassa olleita juutalaisia ja keskitysleirivankeja.

Vastarintaliikkeeseen kuului ihmisiä jokaisesta kansanryhmästä ja sosiaaliluokasta. Maaseudulla eläneitä aseistettuja vastarintaliikkeen sissiryhmiä kutsuttiin nimellä *maquis* ja yksittäistä sissiä nimellä *maquisard*. Pariisista käsin toimi kaksi rinnakkaista ryhmittymää: de Gaullea kannattava FFI *(Forces Françaises de l'Intérieur)* ja kommunistien FTP *(Francs-Tireurs et Partisans)*. Näiden ryhmien keskinäinen kitka oli ajoittain huomattavaa, joskin hätätilassa yhteinen etu sivuutti riidat. FFI:n paikalliskomentajana toimi eräässä luostarissa piileksinyt eversti Claude Ollivier ja FTP:n johtajana everstin arvonimeä käyttänyt Henri Rol-Tanguy.

## Kuvagalleria

Tiedosto:Bundesarchiv Bild 146-1983-077-14A, Frankreich, Festgenommene Widerstandskämpfer.jpg|Vangiksi jääneitä vastarintaliikkeen jäseniä vuonna 1944.
Tiedosto:Member of the FFI.jpg|Aseistautunut vastarintaliikkeen jäsen kuvattuna vuonna 1944.
Tiedosto:FTP-p012904.jpg|amerikkalaisia laskuvarjojoukkojen sotilaita ja vastarintaliikkeen jäseniä.
Tiedosto:Sten gun France ww2-102.jpg|Sten-konepistoolilla aseistautunut vastarintaliikkeen jäsen ja amerikkalainen sotilas.
Tiedosto:Mons Resistance 4.jpg|Vastarintaliikkeen veteraanien tapaaminen vuonna 2004.


## Katso myös
*Vapaa Ranska
*Vercorsin kapina
*Oradour-sur-Glane

## Lähteet

## Aiheesta muualla

* History Learning Site: The French Resistance
* Scrapbookpages.com: The French Resistance 
* Spartacus Educational
Yli-Kartano

**Yli-Kartano** on yksi Hollolan Salpakankaan ensimmäisistä asuinalueista sekä Salpakankaan ensimmäinen ostoskeskusalue Lahden kaupungin rajalla. Alueelle rakennettiin vuosina 1965–1966 korkeita kerrostaloja ja ostoskeskus, jossa oli muun muassa Siwa-päivittäistavarakauppa. Kauppa lopetettiin 6.4.2017.

Yli-Kartano kuuluu Kartanon alueeseen, josta on syntynyt myös Hedelmätarhan kaupunginosa. Yli-Kartano on se osa Kartanoa, joka on Kartanon tapaan valtatie 12:n eteläpuolella, mutta Yli-Kartano sijaitsee seututie 296:n itäpuolella Lahden kaupungin rajalla. Kansan keskuudessa mäkeä kutsutaan nimellä *Känkälänmäki*. Sijainnin puolesta moni ei tiedä Hollolan Salpakankaan ensimmäisen ostoskeskusalueen olemassaolosta. 'Alkuperäiset' 3-kerroksen punatiilitalot ovat n. 1965 vuodelta. 6 kerroksen talot ovat valmistuneet 1966.
Vercorsin kapina

**Vercorsin kapina** oli Ranskan vastarintaliikkeeseen kuuluneen sissiarmeijan yritys nousta saksalaismiehittäjiä vastaan toisessa maailmansodassa. Vercorsin sissit perustivat Kaakkois-Ranskan Alpeille Vapaan Vercorsin tasavallan 3. heinäkuuta 1944. Tämä lyhytaikainen valtio oli ensimmäinen demokraattinen alue Ranskassa sitten vuoden 1940 antautumisen.

## Maquisardit
Maquisit (*Maquis*) olivat aseistautuneita metsiin ja vuoristoihin vetäytyneitä vastarintaryhmiä, joiden jäseniä kutsuttiin nimellä *maquisard*. Päivää ennen liittoutuneiden Normandian maihinnousua Lontoossa maanpaossa ollut Vapaan Ranskan hallitus viestitti Vercorsin alueen asukkaille, että näiden tulisi nousta aseisiin saksalaisia joukkoja vastaan hidastaakseen näiden pääsyä Normandiaan, jonne maihinnousu oli suunnattu. Myös useat muut Ranskan vastarintaliikkeen osastot saivat samanlaisia kutsuja maihinnousun kynnyksellä. Charles de Gaulle piti BBC:ssä radiopuheen, jossa hän kertoi ”Ranskan alppien vuorikauriin astuvan esiin” (*le chamois des Alpes bondit*). Tämä oli merkkinä yli 4&nbsp;000 Vercorsin maquisardille. Vercorsin sotilasjohtajan everstiluutnantti Huetin johtamat maquisardit aloittivat ylänköalueen haltuunoton. Jo alkuvuonna 1943 tehdyn suunnitelman mukaan ylängön piti toimia maahanlaskualueena liittoutuneiden apujoukoille, jotka tulisivat katkaisemaan saksalaisten pääsyn alueelta. Vapaan Ranskan päämaja hyväksyi suunnitelman, jolle annettiin nimi *Montagnards* (vuoristolaiset).

## Saksalaisten vastatoimet
Saksalaiset aloittivat vastatoimet ja valtasivat 13.–15. heinäkuuta Saint-Nizierin, joka tarjosi helpon pääsyn ylängölle. Samaan aikaan maquisardit odottivat Montagnardsin toimeenpanoa. Suunnitelmaa ei kuitenkaan toteutettu ja sissit jäivät oman onnensa nojaan. 14. heinäkuuta liittoutuneet pudottivat alueelle yli tuhat säiliötä ase- ja ammustarvikkeita. Saksalaiset vastasivat kostopommituksilla Vassieuxin kylään. Kuusi päivää kestäneet pommitukset vaativat 35 uhria ja tuhosivat puolet kylän rakennuksista. Saksalaiset pitivät kaikkia ylängön kulkureittejä hallussaan estäen pääsyn pois.

21. heinäkuuta saksalaiset aloittivat hyökkäykset ylängölle. Samaan aikaan 400 miehen joukko laskeutui ylängölle liitokoneissa. Joukko kuului Sonderverband Jungwirthiin, maahanlaskujoukkojen kurinpidolliseen yksikköön. Vassieuxissa saksalaiset osoittivat suurta julmuutta sekä vangittuja maquisardeja että siviiliväestöä kohtaan kiduttaen, raiskaten ja tappaen. Pelkästään kylässä kuoli 120 vastarintaliikkeen jäsentä ja 82 siviiliä. Kun Vercorsin taistelu oli ohi ranskalaiset olivat menettäneet 840 henkeä.

## Lähteet

## Aiheesta muualla

*Order of Liberation: Vassieux-en-Vercors 
*Jason Pipes, Feldgrau.net: Vercors July 1944, Luftlandetruppen
Manchesterin oopperatalo

**Manchesterin oopperatalo** on oopperatalo Manchesterissa Britanniassa. 1&nbsp;920 katsojaa vetävässä oopperatalossa esitetään musikaaleja, baletteja, konsertteja ja joulun aikaan pantomiiminäytöksiä. Kaupungissa on myös toinen oopperatalo, Palace Theatre.

Oopperatalo avattiin tapaninpäivänä 1912. Siellä esitettiin Euroopan ensi-ilta West Side Storysta vuonna 1958, sekä Britannian alueellinen ensi-ilta Andrew Lloyd Webberin Oopperan kummituksesta 1993.

## Aiheesta muualla
*Oopperatalon kotisivut
Keski-Tiilijärvi

**Keski-Tiilijärvi**  on Päijät-Hämeessä Hollolassa Tiirismaalla, Tiilijärven ja Tiilikankaan lähellä, sijaitseva järvi.

## Maantietoa
Järven pinta-ala on 8,3 hehtaaria, se on 450 metriä pitkä ja 300 metriä leveä. Se sijaitsee Ison Tiilijärven eteläpuolella ja Vähän Tiilijärven pohjoispuolella. Siinä ei ole kartan mukaan saaria. Järven rantaviivan pituus on 1,2 kilometriä. Järven rannalla on noin kymmenen vapaa-ajanasuntoa, joiden tontit ovat länsirannalla aidatut. Hollolan kunnan Euroopan unionin vaatimukset täyttävä virallinen uimapaikka on Keski-Tiilijärven etelärannalla.

## Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Vesijärven valuma-alueella (14.24), jonka Kotojärven valuma-alueeseen (14.244) järvi kuuluu. Järven vedenpinnan korkeus on 144,1 metriä mpy. Keski-Tiilijärven valuma-alue on hyvin pieni siksi, että Vähän Tiilijärven tapaan maa on hiekkaista ja järven ympärillä rannasta kauemmas satava vesi imeytyy suoraan sorakerroksen läpi pohjaveteen järveen virtaamatta. Vähä-Tiilijärvestä johtaa Keski-Tiilijärveen oja, jota Vesalan kalastuskunta on pitäänyt auki parantaakseen veden virtaamaa Vähästä Tiilijärvestä Keski-Tiilijärveen ja myös lopulta Isoon Tiilijärveen.

## Lähteet
Vähä Tiilijärvi

**Vähä Tiilijärvi**  on Päijät-Hämeessä Hollolassa Salpakankaalla sijaitseva järvi. Järven ympäri kulkee polku ja suo-osuuksilla pitkospuut, minkä lähistössä on linnunpönttöjä, penkkejä sekä penkkiä ja pöytiä yhdessä. Vähä Tiilijärven rannat kuuluvat Hollolan kunnan vapaa-ajantoimen ulkolureitistön Järvien kierros - nimiselle 7,5&nbsp;km pitkään opastein merkittyyn ulkoilureittiin. Järvien kierros on osa UNESCOn Global Geoparkin Salpausselkä Geoparkia. Suomesta ohjelmaan on liittetty Rokua Geopark, Lauhanvuori-Hämeenkangas Geopark (2020-), Saimaa Geopark (2021-) ja Salpausselkä Geopark (2022-). Geopark-ohjelma alkoi 2015.

## Maantietoa
Järven pinta-ala on 9,5 hehtaaria, se on 500 metriä pitkä ja 300 metriä leveä. Se sijaitsee ensimmäisellä Salpausselällä Hollolan asuinaulueiden Tiilipuiston, Tiilijärven ja Tiilikankaan välissä. Siinä ei ole kartan mukaan saaria ja sen syvin kohta on kahdeksan metriä syvä. 
Järven rantaviivan pituus on 1,3 kilometriä ja sen rannat ovat hiekkaista kangasmaastoa. Sen itärannalla on viisi yksityistä vapaa-ajan asuntoa, joiden tonteilta ei ole järveen yleistä pääsyä.

Virallisen uimarannan lisäksi järven pohjoisrannalla on ainakin kaksi uimapaikkana käytettyä rannan kohtaa. Tiilijärven kaakkoisrannassa sijaitsee virallinen Euroopan unionin vaatimuksia vastaava uimaranta kahdella pitkällä ja korkealla veteen hyppäämisen mahdollistavalla puisella laiturilla, jonka etelärannalla on avantouimareita varten rakennettu sauna.

## Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Vesijärven valuma-alueella (14.24), jonka Kotojärven valuma-alueeseen (14.244) järvi kuuluu. Järven vedenpinnan korkeus on 144,2 metriä mpy. Se on eteläisin kolmesta Hollolan Tiilijärvestä. Järvi sijaitsee hiekka-alueella eikä sinne johda jokia, vaan järvi saa vetensä pääasiassa sadevesistä ja pohjavedestä. Järven pohjoisrannasta laskee lyhyt oja Keski-Tiilijärveen.

## Lähteet
Jytkyt

**Jytkyt** on ekspressionistisen taidemaalari Tyko Sallisen öljyvärimaalaus vuodelta 1918. Kooltaan 114,5 × 138&nbsp;cm oleva suuri sommitelma on raskain liikkein toteutettu ilottoman suomalaisen maalaistanssin muistomerkki, joka kuvaa arkista hurmosta.

Työtä pidetään Sallisen toisena suurena kansanelämän ja ekstaasin kuvauksena samana vuonna valmistuneen uskonnollista hurmosta kuvaavan *[[Hihhulit]]*-maalauksen ohella. Jytkyt on Hihhuleiden ohella Sallisen tunnetuin maalaus.

*Jytkyt* kuvaa työväentalon tansseja, ja malli on luultavasti otettu Mutilan työväentalolta.

Teos kuuluu nykyään Ateneumin kokoelmiin.

## Lähteet

## Aiheesta muualla
*''Jytkyt'' Kansallisgallerian sivuilla